**Rakkautta tai vihaa** (engl. *The Passion Flower*; myös *Love or Hate*) on vuonna 1921 ensi-iltansa saanut Herbert Brenonin ohjaama yhdysvaltalainen mykkä melodraama, jonka pääosissa ovat Norma Talmadge, Courtenay Foote ja Eulalie Jensen. Talmadge toimi myös elokuvansa tuottajana, ja hänen elokuvastudionsa Norma Talmadge Film Corporation toimi elokuvan tuotantoyhtiönä. First National toimi elokuvan levittäjänä. *Rakkautta tai vihaa* kertoo miehen kielletystä rakkaudesta tytärpuoltaan kohtaan, mikä johtaa tragediaan ja murhaan.

*Rakkautta tai vihaa* perustuu Jacinto Benaventen näytelmään *Kärsimyskukka* (1913), jonka pohjalta ohjaaja Brenon ja Mary Murillo laativat elokuvan käsikirjoituksen. *Rakkautta tai vihaa* sai Yhdysvaltain ensi-iltansa 3. huhtikuuta vuonna 1921. Suomessa elokuva tuli ensi-iltaan 28. tammikuuta vuonna 1924. Elokuvan kokonaan säilynyttä kopiota säilytetään Yhdysvaltain kongressin kirjastossa.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Estebanin (Courtenay Foote) mustasukkaisuus tytärpuoltaan Acaciaa (Norma Talmadge) kohtaan johtaa siihen, että Estebanin palvelija Rubio (Walter Wilson) kertoo Acacian mielitietylle Norbertille (Harrison Ford) Acacian rakastavan erästä toista. Heidän kihlauksensa purkautuu, ja myöhemmin Acacia suostuu Faustino Eusebion (Robert Agnew) kosintaan. Rubio tappaa Faustinon, ja Norbertia yritetään lavastaa murhaajaksi, mutta hänet julistetaan syyttömäksi. Kun tulee ilmi, että Esteban on syypää murhaan, hän pakenee vuorille. Esteban kuitenkin myöhemmin palaa ja ilmiantaa itsensä. Acacian äiti ja Estebanin vaimo Raimunda (Eulalie Jensen) pyytää hartaasti Acaciaa hyväksymään isäpuolensa, jota Acacia vihaa. Estebanin ja Acacian välisen syleilyn aikana Raimunda saa selville Estebanin seksuaalisen rakkauden tytärpuoltaan kohtaan, ja hänen oma rakkautensa aviomiestään kohtaan muuttuu vihaksi. Raimunda huutaa apua, ja kun Esteban on pakenemassa Acacian kanssa, hän ampuu vaimonsa. Estebanin pakoyritys menee pieleen, ja hänet pidätetään. Raimunda kuolee tyttärensä Acacian käsivarsille.

**Juonipaljastukset päättyvät tähän.**

Näyttelijät
-----------


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|  Norma Talmadge  | … |  intohimon kukka Acacia
  |
|  Courtenay Foote  | … |  Esteban
  |
|  Eulalie Jensen  | … |  Raimunda
  |
|  Harrison Ford  | … |  Norbert
  |
|  Charles A. Stevenson  | … |  Tio Eusebio
  |
|  Alice May  | … |  Julia Eusebio
  |
|  H. D. McClellan  | … |  Eusebion poika
  |
|  Austin Harrison  | … |  Eusebion poika
  |
|  Herbert Vance  | … |  Eusebion poika
  |
|  Robert Agnew  | … |  Faustino Eusebio
  |

 | 

|  |  |  |
| --- | --- | --- |
|  Harold Stern  | … |  Carlos
  |
|  Natalie Talmadge  | … |  Milagros
  |
|  Jacques Martin  | … |  vanha Juliana
  |
|  Elsa Fredericks  | … |  Francesca
  |
|  Robert Paton Gibbs  | … |  Norbertin isä
  |
|  Augustus Balfour  | … |  isä
  |
|  Walter Wilson  | … |  Rubio
  |
|  Mildred Adams  | … |  Doña Isabel
  |
|  Julian Greer  | … |  Acacian isä
  |
|  Edward Boring  | … |  Bernabe
  |

 |

Lähteet
-------

1. 1 2 3  Passion Flower, The (1921) *elonet.fi*. Elonet.fi. Viitattu 5.7.2014. (suomeksi)
2. 1 2 3 4  The Passion Flower *silentera.com*. Silentera.com. Viitattu 5.7.2014. (englanniksi)
3. 1 2  THE PASSION FLOWER (1921) *tcm.com*. TCM.com. Viitattu 5.7.2014. (englanniksi)

Aiheesta muualla
----------------

* *Rakkautta tai vihaa* Internet Movie Databasessa. (englanniksi)
* *Rakkautta tai vihaa* Elonetissä.
* *Rakkautta tai vihaa* AllMoviessa. (englanniksi)
* *Rakkautta tai vihaa* Silent eran sivustolla (englanniksi)
* *Rakkautta tai vihaa* TCM Movie Databasessa (englanniksi)

CommonsCommons
Wikimedia Commonsissa on kuvia tai muita tiedostoja aiheesta **Rakkautta tai vihaa**.